**Regulamentul** **cu privire la eliberare a avizului**

**de atestare a impedimentului justificator de neexecutarea a obligației**

**I. DISPOIZIȚII GENERALE**

1. Prezentul Regulament este elaborat în temeiului art. 4 din Legea cu privire la Camera de Comerț și Industrie nr. 393-XIV din 13 mai 1999 (Monitorul Oficial al Republicii Moldova, 1999, nr.73-77, art.343, cu modificările ulterioare care determină criteriile și modul de atestarea a impedimentului justificator de neexecutare a obligațiilor, a art.903 și art.904 din Codul Civil nr.1107- XV din 06 iunie 2002 (Monitorul Oficial al Republicii Moldova 2002, nr.82-86, art. 661) cu modificările ulterioare, precum și în corelare cu recomandările Camerei de Comerț Internaționale din Paris, și contribuie la asigurarea obiectivă a soluționării litigiilor izvorâte din neexecutarea obligațiilor de către debitor.
2. În conformitate cu art. 4 alin. 2 lit. g), al Legii cu privire la Camera de Comerț și Industrie, cu modificările ulterioare, Camera de Comerț și Industrie atestă, prin emiterea unui aviz (aviz de atestare) conform prezentului Regulament, circumstanțele survenite ca urmare a unor fenomene ale naturii, acte normative/administrative, acțiuni sau inacțiuni (fapte) sau a unor alte fenomene/evenimente în afara controlului debitorului, de natură a fi invocate ca impediment justificator de neexecutare a obligației debitorului în contextul raporturilor contractuale comerciale în care cel puțin o parte este subiect al activității de întreprinzător și în care părțile unui astfel de contract au convenit în scris atestarea circumstanțelor menționate mai sus de către Cameră.
3. Prezentul Regulament determină procedura și modul de atestare a circumstanțelor (evenimentelor) drept impediment justificator, care au avut loc pe teritoriul Republicii Moldova.
4. În sensul prezentului Regulament se definesc următoarele noțiuni:

*aviz de atestare* - act emis de Camera de Comerț și Industrie prin care se confirmă existența sau neexistența unui impediment justificator.

*solicitant* - persoana fizică sau juridică, care este parte a contractului comercial.

*semnătura electronica* - date în formă electronică, care sunt atașate la sau logic asociate cu alte date în formă electronică și care sunt utilizate ca metodă de autentificare.

**II. IMPEDIMENTUL JUSTIFICATOR ȘI CRITERIILE DE CONSTATARE**

1. Drept impediment justificator pot fi următoarele evenimente:
2. război (declarat sau nu), ostilități, invazii, acțiuni ale unui inamic străin, mobilizare militară extensivă;
3. război civil, revoltă, răscoală și revoluție, putere militară sau nelegitimă, act terorist, sabotaj sau piraterie;
4. restricții valutare și comerciale, embargo, sancțiuni;
5. acțiuni legale sau ilegale ale autorităților, respectarea oricărei legi sau reglementări guvernamentale, expropriere, confiscare, rechiziție, naționalizare;
6. epizootie, epidemie, dezastru natural sau eveniment natural extrem;
7. explozie, incendiu, distrugerea echipamentului, defectarea pe termen lung a transportului, sistemelor de comunicații, informațional sau energetic;
8. perturbarea generală a relațiilor de muncă, cum ar fi boicotul, greva și blocarea, ocuparea fabricilor și încăperilor.
9. Lista prevăzută în pct. 5 nu este exhaustivă și poate fi completată ulterior.
10. Circumstanțele sunt atestate ca impediment justificator de neexecutare a obligației după 3 criterii:
11. caracterul lor *excepțional* ce a determinat neexecutarea obligațiilor, în afara controlului rezonabil a părții;
12. caracterul lor *imprevizibil* la semnarea contractului, care nu puteau fi cunoscute la producerea impedimentului în momentul încheierii contractului;
13. caracterul lor *obiectiv*, ele nu pot fi preîntâmpinate, evitate, depășite, sunt invincibile iar partea nu ar fi putut în mod rezonabil să le evite sau să depășească consecințele impedimentului.
14. Evenimentele care duc la nerentabilitatea sau dificultatea îndeplinirii obligației nu e atestă, ca impediment justificator în sensul prevederilor din Regulament.

**III. DEPUNEREA ȘI PRIMIREA CERERII**

1. Solicitantul va depune cererea la Camera de Comerț și Industrie conform formei și conținutului conform anexei din prezentului Regulament. Cererea poate fi depusă personal sau prin reprezentat.
2. La primirea cererii se va verifica:
3. existența raporturilor contractuale comerciale;
4. clauza contractuală;
5. cel puțin o parte este subiect al activității de întreprinzător;
6. părțile au convenit în scris atestarea a circumstanțelor;
7. corespunderea cererii și anexarea documentelor;
8. notificarea creditorului asupra impedimentului;
9. achitarea tarifului la momentul depunerii cererii.
10. În cerere se indică: denumirea, forma juridică de organizare, sediul solicitantului; date despre contract; fondul impedimentului - descrierea faptică și detaliată a evenimentului care a generat cazul de impediment, consecințele acestuia în relația cu partea contractuală și argumentele care atestă imposibilitatea neexecutării a obligațiilor contractuale, precum și documente ce confirmă cele invocate.
11. Cererea se semnează de către conducătorul sau persoana împuternicită din partea solicitantului. Cererea poate fi semnată cu semnătura electronică.
12. La cerere se anexează:
13. dovada împuternicirilor reprezentatului legal, în cazul în care cererea nu este semnată de conducător;
14. copia de pe contract și anexele, autentificată prin semnăturii solicitantului;
15. copiile documentului privind volumul obligațiilor îndeplinite conform contractului, autentificată prin semnăturii solicitantului;
16. documentul eliberat de organul privind existența evenimentului invocat, localizarea acestuia, momentul începerii și încetării evenimentului;
17. notificarea creditorului privind producerea impedimentului justificator;
18. confirmarea achitării serviciului solicitat.
19. Solicitantul își asumă întreaga răspundere, pentru veridicitatea datelor şi a documentelor prezentate la solicitarea emiterii avizului de atestare.
20. Neîndeplinirea unei din condiții enumerate în pct.10 servește temei de restituirea cererii cu documentele anexate, însă nu limitează depunerea repetată.
21. Dacă documente prezentate de solicitant nu sunt suficiente pentru emiterea avizului de atestare, Camera de Comerț și Industrie poate solicita prezentarea informațiilor suplimentare, poate consulta specialiști în materia examinată și verifica circumstanțele la fața locului, de asemenea poate folosi mijloace tehnice suplimentare.
22. Cererea și documentele anexate, se depun la sediul Camerei de Comerț și Industrie (mun. Chișinău, bd. Ștefan cel Mare și Sfânt, 151), sau în cazul cererii semnate cu semnătura electronică, prin intermediul platformei client.chamber.md.
23. Cererile depuse de către Beneficiar sunt înregistrare și arhivate în Registrul electronic al platformei client.chamber.md în Modulul Serviciului de eliberare a avizului de atestare a impedimentului justificator de neexecutarea a obligației – numit Arhiva electronică AAIJ, concomitent sau alternativ cererea poate fi depusă și înregistrată în registrul General a CCI.

**IV.** **AVIZUL DE ATESTARE**

1. Ca urmare a examinării cererii și documentelor anexate dacă s-a constatat că neexecutarea obligației contractuale a avut loc în rezultatul circumstanțelor produse în afara controlului solicitantului și aceste circumstanțe nu au putut fi preîntâmpinate, evitate sau depășite și există legătura cauzală între ele și imposibilitatea executării obligației, Camera confirmă impedimentul justificator și eliberează avizului de atestare.
2. Avizul de atestare se eliberează în termen de până la 30 de zile calendaristice de la data depunerii cererii și a documentelor, conform pct.13 din prezentul Regulament. Dacă sunt solicitate materiale suplimentare, termenul de examinare se va prelungi de până la 15 de zile calendaristice.
3. Camera de Comerț și Industrie emite avizul de atestare pe o blanchetă cu antetul instituției.
4. Avizul de atestare a impedimentului cuprinde:
5. *partea introductivă* - în care se indică date despre solicitantul, părțile contractante; numărul și data contractului;
6. *partea de constatare* - în care se indică data, locul, timpul producerii impedimentului justificator, documentele anexate, indicarea cauzalități dintre circumstanțe și impedimentul invocat;
7. *concluzia* - în care se atestă existența circumstanțelor sau lipsa acestora.
8. Avizul de atestare este semnat olograf sau cu semnătura electronică de Președintele Camerei de Comerț și Industrie sau de vicepreședintele căruia i s-a delegat această funcție.
9. Avizul de atestare se eliberează în limba de stat.
10. În cazul în care se constată, din materialele prezentate și din situația reală, că evenimentul nu este impedimentul justificator se va elibera avizul cu indicarea refuzului.
11. Copia avizului de atestare cu documente anexate la acesta, se păstrează în Arhiva electronică AAIJ. .
12. La cererea motivată a solicitantului, în cazurile de pierdere sau deteriorare a originalului avizului de atestare, se eliberează duplicatul acestuia.

**V.COSTURILE**

1. La depunerea cererii, solicitantul achită costul serviciului conform tarifelor stabilite de Biroul Executiv al Camerei de Comerț și Industrie. Costul serviciului nu se restituie.
2. Cheltuielile suportate de Camera de Comerț și Industrie, în procesul de examinare a cererii se acoperă de solicitant.
3. În cazul restituirii cererii și a documentelor anexate, conform pct. 15 din prezentul Regulament, costul serviciilor se rambursează.
4. Costul pentru eliberarea duplicatului a avizului de atestare se va achita conform tarifelor aprobate de Biroul Executiv al Camerei de Comerț și Industrie.

**VI.DISPOZȚIILE FINALE**

1. Atestarea a impedimentului justificator reprezintă punctul de vedere a Camerei de Comerț și Industrie, iar avizul de atestare a impedimentului justificator nu este un act administrativ și nu poate fi contestat în condițiile contenciosului administrativ, nu oferă forță probantă prestabilită și nu exclude admisibilitatea altor probe privind circumstanțele menționate.
2. Cererile de eliberare a certificatelor ce atestă evenimentului de forță majoră depuse la Camera de Comerț și Industrie, care au fost depuse până la data intrării în vigoare a prezentului Regulament vor fi examinate în corespundere cu prevederile acestuia, cu excepție de la pct. 10 și pct. 15.

Anexa

Regulamentului

cu privire la eliberarea avizului de atestare a

impedimentului justificator de neexecutare a obligației

Președintelui Camerei de

Comerț și Industrie a Republicii Moldova

De la: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Compania, IDNO

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa juridică

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tel/ e-mail

**Cerere /Model**

**Privind eliberarea avizului de atestare a**

**impedimentului justificator de neexecutare a obligației**

Solicit, eliberarea avizului de atestare în temeiul art. 4 din Legea cu privire la CCI nr. 393-XIV din 13 mai 1999 și a Regulamentului privind eliberarea avizului de atestare a impedimentului justificator de neexecutare a obligației, după cum urmează:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Descrierea faptică şi detaliată a evenimentului care a generat cazul de impediment, consecinţele acestuia în relaţia cu partea contractuală şi argumentele care atestă imposibilitatea neexecutării a obligațiilor contractuale care îl invocă)

În susţinerea solicitării anexăm, următoarele documente: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Declar pe propria răspundere, sub sancţiunea răspunderii juridice, că documentele depuse sau cele la care am făcut referire, calitatea şi identitatea reprezentantului legal, corespund originalului.

Nume, Prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funcția\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data\_\_\_\_\_\_\_\_\_\_\_\_\_\_\_\_\_\_\_